ՏԵՂԱԿԱՆ ՏՆՏԵՍՈՒԹՅԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ԶԱՐԳԱՑՄԱՆ ԾՐԱԳԻՐ

**«ՄԵՂՐԻԻ ՓՈՔՐ ԹԱՂԻ ՎԵՐԱԾՆՈՒՆԴ»**

ԵՆԹԱԾՐԱԳՐԻ ՄԱՍԻՆ

|  |  |
| --- | --- |
| **Ծրագրի բնութագիրը** | ՀՀ Սյունիքի մարզի Մեղրիի բնակավյայրը Հին Հայկական Արևելքն է՝ Մեծ Հայքի Սյունիք աշխարհի ամենահարավային գավառը։ Այն բնակեցված է եղել մինչև բրոնզե դարի ձևավորումը։ Գտնվում է Սյունիքի մարզկենտրոնից 70կմ հեռավորության վրա, իսկ մայրաքաղաքից՝ 380կմ։ Կլիմայական գոտիները տարածվում են ծովի մակերևույթից 450-3200մ բարձրության վրա՝ ապահովելով կենդանական և բուսական բազմազան և հարուստ աշխարհ։ Մեղրին համարվում է Հայաստանի հարավային դարպասը։  Համաձայն ՀՀ կառավարության 2005թ․ դեկտեմբերի 29-ի թիվ 2322-Ն որոշման, այս հատվածն ընդգրկված է ՀՀ պատմության և մշակույթի անշարժ հուշարձանների պետական ցուցակում և համարվում է հանրապետական նշանակության հուշարձան։  Ենթածրագիրը ներառում է Փոքր թաղի պատմական փողոցների սալահատակ ճանապարհների վերականգնում, դրանց հարակից տարածքների բարեկարգում՝ ներառելով ավտոկայանատեղիի կառուցում, զբոսաշրջային վայրին անհրաժեշտ ենթակառուցվածքային և սպասարկման էլեմենտներով համալրում, բարեկարգվող փողոցների արտաքին լուսավորման, ոռոգման, խմելու ջրի և կոյուղու համակարգի վերակառուցում:  Սույն ենթածրագրով նախատեսվում է կատարել հետևյալ աշխատանքները (Մեժլումյան փողոցը դիտարկել իր բոլոր ճյուղավորումներով).   * Փոքր թաղի պահպանական գոտու տարածքում գտնվող Մեժլումյան և Վազանց փողոցների հետիոտնային և տրանսպորտային ճանապարհների վերակառուցում սալիկներով, * Մեժլումյան և Վազանց փողոցների արտաքին լուսավորման համակարգի հիմնում (կախված գրունտից՝ ըստ հնարավորության ստորգետնյան մալուխային համակարգի անցկացում), * Մեժլումյան և Վազանց փողոցներում խմելու ջրի, ոռոգման և կոյուղու համակարգի վերակառուցում, * Մեժլումյան փողոցի Չինարի ծառի հարակից հրապարակում ավտոկայանատեղիի կառուցում (մինչև 8 նստատեղով մեքենաների համար), գծանշում, անվտանգության էլեմենտներով համալրում, * Չինարի ծառի ավտոկայանատեղիի տարածքի բարեկարգում՝ տեղադրելով շվաքարաններ, նստարաններ և աղբամաններ, * Չինարի ծառի ավտոկայանատեղիի հարակից տարածքում գտնվող համայնքային սպիտակ կառույցի վերակառուցում՝ ներսում հիմնելով պահակակետ-տեղեկատվական կենտրոն, սանհանգույցներ` կազմված հետևյալ բաժիններից.   + տղամարդկանց բլոկ` հաշմանդամների համար նախատեսված բաժնով,   + կանացի բլոկ` հաշմանդամների համար նախատեսված բաժնով, * Հիմնական ճանապարհից դեպի Չինարի ծառի հատվածում գտնվող համայնքապատկան տարածքում երկարաժմկետ ավտոկայանետեղիի հիմնում (որտեղ համայնքի կենցաղսպասարկման մեքենաներն են կայանում)՝ գծանշում, համալրում անվտանգության տարրերով և տվյալ տարածքի մետաղական դարպասի բարեկարգում, * Վազանց փողոցի՝ Սբ. Սարգիս եկեղեցի բարձրացող աստիճանների սկզբնամասում գտնվող փոքր-կարճաժեմկետ ավտոկայանատեղիի գծանշում, ցուցանակներով համալրում, * ըստ անհրաժեշտության զբոսաշրջային և ճանապարհային ցուցանակներով Փոքր թաղի տարածքի կահավորում, աղբամանների տեղադրում։ |
| **Ընդհանուր հիմնավորումներ** | **Ծրագրի նպատակն է** վերականգնել Մեղրիի Փոքր թաղի պատմական հատվածը՝   * ստեղծելով 18-20-րդ դարերի քաղաքայնացման միջավայրի հիմքում ընկած մշակութային, ազգագրական, ագրո և էկո հյուրընկալության պայմանների գործունեությունն ապահովող անհրաժեշտ ենթակառուցվածքներ, * ներկայացնելով Մեղրին որպես հարավային դարպաս՝ իրանական քաղաքակրթությունից մինչև հայկականը, * կարևորելով քաղաքի տնտեսական, մշակութային և քաղաքական դերն ու նշանակությունը՝ հիմնվելով տեղանքի զբոսաշրջային ներուժի վրա։   Դեպի Սյունիքի մարզ զբոսաշրջային հոսքերի ակտիվացմաան հետ կապված մեծացել է այս ուղղությամբ հոսքերը։ Սակայն ոչ բարվոք վիճակում գտնվող թաղամասը հիմնականում չի ներառվում զբոսաշրջային այցելությունների մեջ, ինչը դրական ազդեցությունների շատ քիչ է ունենում բնակայավրի տնտեսության վրա:  Սյունիքի մարզ այցելած զբոսաշրջիկների, այցելուների համար Մեղրիի Փոքր թաղի վերածնունդը հանդիսանում է կարևոր այցելավայր՝ իր ձևաչափով նպաստելով հարակից բնակավայրերի աշխուժացմանը և բնակիչների համար տնտեսական հնարավորությունների ստեղծմանը: Ծրագրի իրականացման հիմնական նպատակներն են՝   1. նպաստել պատմական միջավայրի պահպանմանն ու հանրահռչակմանը 2. տեղացիների և զբոսաշրջիկների համար ստեղծել բարեկարգ հանրային ենթակառուցվածքներ 3. Սյունիքի մարզում նպաստել նոր դիվերսիֆիկացված զբոսաշրջային արդյունքի ձևավորմանը 4. ավելացնել տարածաշրջան զբոսաշրջային այցելությունների քանակը 5. նպաստել Սյունիքի մարզի և Մեղրիի մոտ գտնվող բնակավայրերի զբոսաշրջությունից ստացվող եկամուտների աճին: |
| **Տնտեսական ազդեցության հիմնավորումներ** | **Ազդեցությունը համայնքների վրա**  Ենթածրագրի իրականացումը կնպաստի Սյունիքի մարզի պատմամշակութային նկարագիրը դարձնել ավելի մրցունակ, գրավիչ՝ այն համալրելով պատմական եզակի բնակավայրի հանրային բարեկարգ ենթակառուցվածքներով, ինչը հնարավորություն կստեղծի նաև դեպի մարզ այցելող զբոսաշրջիկներին այլընտրանք առաջարկել:  «Մեղրիի Փոքր թաղի վերածնունդ» ենթածրագիրը կունենա դրական սոցիալ-տնտեսական ազդեցություն տարածաշրջանի զարգացման, Սյունիքի մարզում առանձնահատուկ պատմական կենտրոնի հին ու նոր հանրային ենթակառուցվածքի ստեղծման, զարգացման համար՝ հաղորդելով տարածաշրջանին հարմարավետ զբոսաշրջային տեսք:  Ծրագրի արդյունքներն են.   * **Բնակելի Փոքր թաղի կոմունիկացիոն ենթակառուցվածքների վերակառուցում և բարեկարգում,** * **Հնաոճ, բայց նորովի մոտեցումներով հանրային ենթակառուցվածքի ստեղծում,** * **Զբոսաշրջային այցելությունների թվի և ստացվող եկամուտների ավելացում,** * **Մշակութային ժառանգության վերականգնման միջոցով տնտեսական ակտիվության խթանում**:   Ենթածրագրի իրականացման շրջանակներում ենթակառուցվածքների զարգացման արդյունքում կանխատեսվում է.   1. Մեղրի համայնք այցելող զբոսաշրջիկների թվի աճ, 2. ներքին և ներգնա զբոսաշրջիկների կողմից դեպի տարածաշրջան այցելությունների և այցերի տևողության աճ մինչև 2,5 օր 3. հյուրընկալման ոլորտում համյանքի բնակչության զբաղվածության ապահովում, 4. շուրջ 30 լրացուցիչ-ժամանակավոր աշխատատեղերի ստեղծում` մասնակցություն ճանապարհի շինարարական և առնչվող այլ աշխատանքներին:   Միաժամանակ, «Մեղրիի Փոքր թաղի վերածնունդ» ենթածրագրի բաղադրիչի իրականացումն էլ ավելի գրավիչ և հասանելի կդարձնի մարզն ու շրջակայքում առկա զբոսաշրջային ռեսուրսները: |
| * ***Շահառու համայնքներ***  1. Մեղրի Համայնքն  ընդգրկում  է  15  բնակավայր,  որից  2-ը  քաղաքային  են,  13-ը` գյուղական   Համայնքի քաղաքներ - Մեղրի և Ագարակ  Համայնքի գյուղեր – Ալվանք, Այգեձոր, Գուդեմնիս, Թխկուտ, Լեհվազ, Լիճք, Կարճևան, Կուրիս, Նռնաձոր, Շվանիձոր, Վահրավար, Վարդանիձոր, Տաշտուն   1. Սյունիքի մարզի բոլոր համայնքները կարող են հանդիսանալ ծրագրի անուղղակի շահառուներ  * ***Շահառու համայնքների բնակչության թվաքանակ՝***   Մեղրի քաղաքի բնակչության թիվը կազմում է 4601 մարդ:  Մեղրի համայնքի բնակչության թիվը կազմում է 11․746 մարդ:  Սյունիքի մարզի բնակչության թիվը կազմում է 137․300 մարդ:   * ***Մեղրի համայնքում գործող հյուրանոցային տնտեսության օբյեկտների թիվը՝***   11 հյուրանոցային տնտեսության օբյեկտ, որից 5-ը՝ Մեղրի քաղաքում, 5-ը՝ Ագարակ քաղաքում, 1-ը՝ Գուդեմնիս գյուղում, որոնք, ընդհանուր առմամբ, ունեն 70 սենյակ և 171 մահճակալ։ | |
| * ***Ներդրման ծավալը***   Համաշխարհային բանկի «Տեղական տնտեսության և ենթակառուցվածքների զարգացման» ծրագրի միջոցով «Մեղրիի Փոքր թաղի վերածնունդ» ենթածրագրերի բաղադրիչի ներդրման ծավալը պարզ կդառա իրականացնող կառույցի փորձաքննության արդյունքում, այնուամենայնիվ ծրագրաշարում ներկայացված է 1.250.000 դոլարի ներդրում։ | |
| **Զբոսաշրջության վրա ազդեցության հիմնավորում** | **Ենթածրագրի զբոսաշրջային արդյունքը կունենան հետևյալ ազդեցությունները.**  Ուղղակի ազդեցություններ.  Ծրագիրը կնպաստի ՀՀ Սյունիքի մարզում այլընտրանքային զբոսաշրջային արդյունքի զարգացմանը, մարզի բնակիչների և բազմաթիվ զբոսաշրջիկների համար ազգային առանձնահատուկ դրսևորումներով թաղամասում այցելությունների ավելացմանը և զբոսաշրջությունից ստացված եկամուտների շնորհիվ բնակչության կենսապայմանների լավացմանը:   * ***Զբոսաշրջային գրավչության կարևոր վայրեր***   Մեղրի քաղաքի Փոքր թաղի և Շվանիձոր գյուղի 19-20-րդ դարերի ավանդական ժողովրդական տներ, Մեղրիի վանքը (XVI դ.), Մեղրիի Մեծ թաղի Սբ.Աստվածածին եկեղեցի (XVII դ.), Փոքր թաղի Սբ.Սարգիս եկեղեցի (XVII դ.), Մեղրիի բերդն իր 6 աշտարակներով (X-XII դդ.), Արաքսի հովտի բնակավայրերում գինու հնձաններ, Շվանիձոր գյուղար ջրանցույց, Շվանիձորի և Աղվանքի քահրեզներ։   * ***Զբոսաշրջային գրավչության երկրորդական վայրեր***   «Արևիք» ազգային պարկ, «Շիկահող» պետական արգելոց, Արաքսի հովտի լեռների բազմաշերտ տեսարաններ, Մեղրի գետի ակունքների մոտ գտնվող Զվարը՝ իր տասնյակ ջրվեժներով, Մեղրի գետի և նրա վտակների վրա կառուցված կամուրջները, Լիճքում Զվարավանքը (XVI-XVII դդ.), և համայնքի բազմաթիվ այլ եկեղեցիներ։   * ***Զբոսաշրջիկների/այցելուների թիվը***   Մեղրի համայնքում, ըստ Մեղրիի համայնքապետարանի տվյալների, հյուրանոցային տնտեսության օբյեկտներում հանգրվանող զբոսաշրջիկների թիվը տարեկան կազմել է 6.580 զբոսաշրջիկ։  Ագարակի սահմանային անցակետից ստացված տվյալների համաձայն՝ 2015թ. իրանցի 96.000 զբոսաշրջիկ է եկել Հայաստան, 2016թ.՝ 106.000: Իսկ 2021թ. հունվար-հունիս ամիսներին Մեղրիի անցակետից 17.628 ներգնա զբոսաշրջիկ է մուտք գործել Հայաստան։  Մեղրին ունի զբոսաշրջային հոսքերի մեծ ներուժ, սակայն գիշերակացի և հյուրընկալման այլ հաստատությունների զարգացման կարիք ունի։   * ***Առկա զբոսաշրջային երթուղիները***   \_ Գորիս – Կապան - Մեղրի  \_ Կապան – Վահանավանք – Հալիձորի բերդ – Մեղրու Սբ. Հովհաննես եկեղեցի – Շվանիձոր  \_ Կապան – Վահանավանք - Կարճևանի ջրվեժ – Մեղրի - Մեղրիի բերդ – Մեղրիի Փոքր և Մեծ թաղերի եկեղեցիներ - Ագարակ   * ***Նոր ձևավորվող երթուղիներ***   \_ Կապան – Բաղաբուրջ – քայլարշավ Խուստուփ – Կապան – Մեղրի – Ագարակ  \_ Կապան – Նժդեհի գերեզման-հուշրձան – Վահանավանք – Բաղաբերդ – Այցելություն Մեղրի – Ագարակ քաղաք – հայ իրանական սահմանի տեսարաններ - Մեղրի |
| **Զբոսաշրջային արդյունքի բազմազանեցման հիմնավորում** | Մեղրիի Փոքր թաղի հանրային տարածքների բարեկարգումը կնպաստի ներքին և ներգնա զբոսաշրջության աճին, և այցելուների մնալու տևողության երկրաձգմանը, տարբեր թիրախային զբոսաշրջային հոսքերի ավելացմանը:  Ծրագրում ներառված ենթակառուցվածքները Մեղրի համայնք այցելած զբոսաշրջիկներին հավելյալ ժամերի և գիշերակացների մնալու հնարավորություն կստեղծեն, քանի որ մարզի տուրերը կարելի է համադրել նաև դեպի Մեղրի գիշերակացով այցելությամբ:  Սյունիքի մարզի այս բարեկարգ հատվածը կհանդիսանա նոր դիվերսիֆիկացված զբոսաշրջային արդյունք տրամադրող զբոսաշրջային կենտրոն, իսկ մարզի մշակութային արժեքները, տաք կլիման ու ակտիվ հանգստի հնարավորությունները կձևավորեն բազմազան զբոսաշրջային արդյունքներ:  Մարզում զբոսաշրջային արդյունքի ծավալի մեծացումը կարող է նպաստել   1. մարզում ներդրումների հոսքերի մեծացմանը 2. Մեղրիի և հարևան համայնքների սոցիալ-տնտեսական վիճակի բարելավմանը 3. նոր ենթակառուցվածքների ստեղծմանն ու զարգացմանը 4. աշխատատեղերի ստեղծմանը, երիտասարդների ներգրավմանն ու զբաղվածության ապահովմանը 5. արտագաղթի դադարեցմանը, 6. մշակութային ժառանգության հանրահռչակմանը |
| **Մշակութային հիմնավորում** | **Վայրի մշակութային արժեքը**  Մեղրու տարածքը հյուսիսից սահմանակից է Կապանին, արևելքից՝ Զանգեզուրի շրջնին, արևմուտքից՝ Նախիջևնաին, իսկ հարավից՝ Իրանին։ Մեղրիում գրանցվել են շուրջ 65 պատմամշակութային օբյեկտներ, որոնցից 17-ը՝ բուն Մեղրիում։ Մեղրիի մշակութային ինքնատիպությունը դրսևորվում է հին թաղամասերի բնակարանային համալիրների՝ կամարակապ դարպասներով, փայտյա պատշգամբներով և ինքնատիպ պատուհաններով ու որմնխորշերով ժողովրդական տների մեջ։  Ենթածրագրի արդյունքում բարեկարգվող կոմունիկացիոն ենթակառուցվածքները Մեղրիի Փոքր թաղին հնարավորություն կտան պահպանել մշակութային առումով արժեքավոր այս բնակավայրը, ընդլանել զբոսաշրջության մեջ այդ բնկավայրի դերը և ազդեցությունը հանրաճանաչման գործում։ |
| **Սոցիալական հիմնավորում** | Ծրագրի սոցիալական արդյունքը կլինի զբոսաշրջության՝ հարակից ոլորտների զարգացման մուլտիպլիկատիվ ազդեցությունը, որի արդյունքում կունենանք ներդրումների աճ, առևտրի, սննդի արտադրության ծավալների աճ: Ներքին զբոսաշրջության՝ հատկապես ճանաչողական, արկածային, գաստրո-, էթնո-, էկոտուրիզմի զարգացման արդյունքում կունենանք տեղի արտադրանքի սպառման առավել մեծ ծավալներ: Տեղի բնակիչները կապահովվեն աշխատանքով, իսկ այցելուների համար վայրը կդառնա առավել մատչելի և հասանելի այցելավայր: |
| ***Ժամանակավոր ստեղծվող աշխատատեղերի թիվը և ներդրման արդյունքում ստեղծվող հավանական աշխատատեղերի թիվը***  Մեղրիի Փոքր թաղի բարեկարգման արդյունքում նախատեսվում է մոտ 25 աշխատատեղերի ավելացում, իսկ ամբողջական զբոսաշրջային ներդրումների արդյունքում շուրջ 35 լրացուցիչ մշտական և 25 ժամանակավոր աշխատատեղերի ստեղծում։ | |
| **Գործընկերներ** | * ՀՀ կառավարություն * ՀՀ էկոնոմիկայի նախարարության զբոսաշրջության կոմիտե * ՀՀ ԿԳՄՍ նախարարություն * ՀՀ տարածքային կառավարման և ենթակառուցվածքների զարգացման նախարարություն * Սյունիքի մարզպետարան * Մեղրիի համայնքապետարան * Համաշխարհային բանկ |